EM i svømning 2006

Det 28. europamesterskab i svømning blev afholdt fra 31. juli – 6. august i Budapest, Ungarn.

Danskernes resultater

Dag 1, 31. juli 
Indledende afsnit

 Julie Hjorth-Hansen, Birkerød/Sigma NS, svømmede 400 m medley og satte ny dansk og nordisk rekord i tiden 4.47,86. Den gamle rekord var sat af Britta Vestergaard, Holstebro, tilbage i 1994. Tiden rakte til en finaleplads.
 Endnu en dansk rekord blev sat af Jakob Andkjær, VI39/VAT89, i 50 m butterfly i tiden 23,84, og han kvalificerede sig til semifinalen.
 I 50 m butterfly for damer kvalificerede Jeanette Ottesen, KVIK Kastrup/Elitecentret, sig til semifinalen som nr. 14 (27,50), mens Micha Østergaard, West Swim Esbjerg, blev nr. 27 (27,78).
 Louise Ørnstedt, FREM/STO95, svømmede 200 rygcrawl i tiden 2.15,97 og gik videre til semifinalen.

Finaleafsnit

 Julie Hjorth-Hansen forbedrede sin nordiske rekord fra det indlendende afsnit med yderligere 35/100 sekunder og endte på en delt 7. plads.
 Jakob Andkjær satte også ny dansk rekord i 50 m butterfly, og med tiden 23,76 kvalificerede han sig til finalen med den samlet næstbedste tid.
 Jeanette Ottesen blev nr. 9 i semifinalen i 50 m butterfly (27,08) og kom derfor lige nøjagtig ikke med i finalen.
 Louise Ørnstedt svømmede en smule hurtigere i semifinalen i 200 m rygcrawl, men tiden 2.15,64 rakte ikke til en finaleplads (nr. 14).

Dag 2, 1. august 
Indledende afsnit

 Lotte Friis, Allerød/Sigma NS, svømmede 800 m fri i tiden 8.47,96, en tid der rakte til en 9. plads. Men da der var tre briter blandt de 8 første og kun to fra hver nation kan gå videre til finalen, kom Lotte Friis alligevel i finalen i disciplinen.
 I 200 m fri svømning for herrer deltog Jon Rud, West Swim Esbjerg. Tiden 1.51,67 rakte til en 31. plads.
 100 m fri svømning for damer havde deltagelse af tre danske svømmere. Jeanette Ottesen blev nr. 25 i tiden 56,83, Micha Østergaard blev nr. 33 i tiden 57,29, og Charlotte Johannsen, AGF, sluttede som nummer 54 i tiden 59,10.
 Rikke Møller Pedersen, Frem/STO95, og Louise Jansen, Allerød/Sigma NS, svømmede begge 100 m brystsvømning. De blev henholdsvis nr. 32 og 29, i tiderne 1.13,29 og 1.12,75.

Finaleafsnit

 Jakob Andkjær svømmede finale i 50 m butterfly i tiden 23,77, som er 1/100 af et sekund langsommere end i semifinalen. Han endte på en delt tredjeplads og fik Danmarks eneste medalje ved mesterskabet.

Dag 3, 2. august 
Indledende afsnit

 To danske svømmere deltog i 200 m medley. Louise Jansen blev nr. 25 i tiden 2.21,30, og Julie Hjorth-Hansen blev nr. 8 i tiden 2.16,87. Julie Hjorth-Hansen kvalificerede sig dermed til semifinalen.
 Louise Ørnstedt svømmede 100 m rygcrawl i tiden 1.02,17 og kvalificerede sig til semifinalen med den næstbedste tid.
 Den sidste danske svømmer i vandet denne formiddag var Kathrine Jørgensen, West Swim Esbjerg, som blev nr. 19 i 100 m rygcrawl i tiden 1.19,84.

Finaleafsnit

 Lotte Friis svømmede finale i 800 m fri. Hun opnåede tiden 8.40,61, som rakte til en 8. plads.
 Julie Hjorth-Hansen svømmede semifinale i 200 m medley. Hun endte på 8. pladsen i tiden 2.15.97 og kvalificerede sig dermed til finalen.
 I semifinalen i 100 m rygcrawl blev Louise Ørnstedt noteret for tiden 1.01.79. Tiden rakte til en 5. plads og dermed kvalifikation til finalen.

Dag 4, 3. august 
Indledende afsnit
 Jakob Andkjær satte med tiden 50,09 ny dansk rekord i 100 m fri svømning. Tiden rakte til en 18. plads, men da hver nation kun kunne have to svømmere i semifinalen, skulle Jakob Andkjær alligevel svømme semifinale.
 I 100 m butterfly svømmede Jeanette Ottesen 1.00,93 og endte på 20. pladsen. Micha Østergaard blev nr. 23 i samme løb i tiden 1.01,22.
 Louise Jansen svømmede 200 m brystsvømning i tiden 2.37,29, og blev nr. 25.
 Jon Rud endte på en 62. plads i 100 fri svømning. Han svømmede i tiden 53,49.
 I 4 x 200 fri svømning endte det danske damehold på en skuffende 13. plads i tiden 8.16,74. Tiderne for de fire svømmere var:
 Julie Hjorth-Hansen: 2.02,16
 Micha Østergaard: 2.05,37
 Lotte Friis: 2.04,61
 Charlotte Johannsen: 2.04,60

Finaleafsnit

 I 100 m rygcrawl endte Louise Ørnstedt på en ærgerlig 5. plads. Hendes tid, 1.01,60, var kun 5/100 sekund fra 3. pladsen.
 Julie Hjorth-Hansen svømmede finale i 200 medley. Hun endte på en 7. plads i tiden 2.17,39.
 Jakob Andkjær svømmede med tiden 53,23 i 100 m fri svømning lidt langsommere end i indledende heat. Han sluttede som nr. 15.

Dag 5, 4. august 
Indledende afsnit

 Jakob Andkjær satte i 100 m butterfly sin 4. danske rekord ved dette EM. Tiden, 53,85 rakte til en 16. plads og dermed kvalifikation til semifinalen.
 I 50 m rygcrawl kvalificerede to danske svømmere sig til semifinalen. Louise Ørnstedt blev nr. 7 i tiden 29,41, og Kathrine Jørgensen blev nr. 14 i tiden 29,64. Rikke Møller Pedersen blev nr. 36 i samme løb. Hendes tid lød på 31.47.
 Fire svømmere var med i 200 m fri svømning. Julie Hjorth-Hansen svømmede i tiden 2.03,82, Charlotte Johansen svømmede i tiden 2.04,31, Lotte Friis blev noteret for 2.05,38 og endelig svømmede Louise Jansen i tiden 2.08,44. De fire piger blev placeret som henholdsvis nr. 28, 32, 37 og 43.

Finaleafsnit

 Louise Ørnstedt og Kathrine Jørgensen svømmede begge semifinale i 50 m rygcrawl. Louise Ørnstedt svømmede i 5. bedste tid, 29,14, og gik således videre til finalen. Kathrine Jørgensen svømmede i tiden 29,60 og blev samlet nr. 15.
 Jakob Andkjær var med i semifinalen i 100 m butterfly. En dårlig start kostede mange tiendedele sekunder, og han endte på en samlet 16. plads i tiden 54,08.

Dag 6, 5. august 
Indledende afsnit

 Rikke Møller Pedersen svømmede 50 m brystsvømning i tiden 32,26, en tid der desværre kun rakte til en 17. plads, 8/100 sekund fra en semifinaleplads. I det samme løb svømmede Louise Jansen i tiden 33,94 og sluttede som nr. 29.
 Jeanette Ottesen var med i 50 m fri svømning, hvor hun blev nr. (?) i tiden 26,05, kun 11/100 sekund ned til en semifinaleplads. Micha Østergaard svømmede også 50 m fri svømning. Hun sluttede som nr. 30 i tiden 26,77.
 Jakob Andkjær svømmede 50 m fri svømning i tiden 23,11. Tiden rakte til en 27. plads.

Finaleafsnit

 Louise Ørnstedt var eneste danske finaledeltager denne dag. Det var i 50 m rygcrawl, hvor hun blev nr. 5 i tiden 28,98, kun 25/100 sekunder fra bronzemedaljen.

Dag 7, 6. august 
Indledende afsnit

 I 400 m fri svømning var der to danske deltagere. Charlotte Johannsen blev nr. 21 i tiden 4.21,25, og Lotte Friis endte på 19. pladsen i tiden 4.20,72.
 Med tiden 4.11,05 sluttede det danske hold på en samlet 7. plads i 4x100 m medley. Tiderne for de fire svømmere var:
 Louise Ørnstedt, Frem/STO95, rygcrawl: 1.01,97.
 Julie Hjorth-Hansen, Birkerød/Sigma, brystsvømning: 1.12,15.
 Jeanette Ottesen, KVIK Kastrup/Elitecentret, butterfly: 1.00,28.
 Micha Østergaard, West Swim Esbjerg, crawl: 56,65.

Finaleafsnit

 I finalen i 4x100 m medley endte det danske hold på en 8. plads i tiden 4.10,31. Tiderne for de fire svømmere var:
 Louise Ørnstedt, Frem/STO95, rygcrawl: 1.02,04.
 Julie Hjorth-Hansen, Birkerød/Sigma, brystsvømning: 1.11,59.
 Jeanette Ottesen, KVIK Kastrup/Elitecentret, butterfly: 59,70.
 Micha Østergaard, West Swim Esbjerg, crawl: 56,98.

Medaljer, resultat

Herrer

Damer

Eksterne henvisninger 
 Dansk Svømmeunions hjemmeside 
 Live opdatering af resultater 

2006
Sport i 2006